กรุงเทพพลิกเบี้ยชีวิตมีกำไร
ทำผลงานไตรมาสแรกได้922ล้านบาท เทียบกับปีก่อนมีผลขาดทุนอยู่6พันล้าน
13 พ.ค. 2560

ทำผลงานไตรมาสแรกได้922ล้านบาท เทียบกับปีก่อนมีผลขาดทุนอยู่6พันล้านโพสต์ทูเดย์ - กรุงเทพประกันชีวิตเผยไตรมาสแรกพลิกขาดทุนกว่า 6,000 ล้าน เป็นกำไรเฉียดพันล้านบาทนายเสนาะ ธรรมพิพัฒนกุล เลขานุการ บริษัท กรุงเทพประกันชีวิต เปิดเผยว่า ไตรมาสแรกที่ผ่านมา บริษัทมีกำไรสุทธิ 922 ล้านบาท เพิ่มขึ้น 113% จากงวดเดียวกันของปีก่อนที่ขาดทุน 6,888 ล้านบาท ซึ่งปี 2559 ได้รวมผลขาดทุนของบริษัทย่อยจากบริษัท บีแอลเอ อินชัวรันส์ โบรกเกอร์ ที่บริษัทถือหุ้นอยู่ 99% และบริษัท กรุงเทพประกันชีวิต (กัมพูชา) ที่บริษัทถือหุ้นอยู่ 52%สำหรับเบี้ยประกันภัยรับรวมในไตรมาสแรกมีจำนวน 13,147 ล้านบาท ลดลง 2% จากงวดเดียวกันของปีก่อนซึ่งเป็นผลจากการลดลงของเบี้ยประกันต่ออายุเป็นหลัก เพราะกรมธรรม์ครบกำหนดสัญญาในปี 2559 แยกเป็นเบี้ยจากผลิตภัณฑ์ประกันชีวิตแบบดั้งเดิมที่ไม่มีส่วนร่วมในเงินปันผล 12,799 ล้านบาท แบบประกันบำนาญ แบบไม่มีส่วนร่วมในเงินปันผล 338 ล้านบาท และประกันอุบัติเหตุส่วนบุคคล 10 ล้านบาททั้งนี้ มาจากช่องทางการขายผ่านธนาคาร 68% ลดลงจากปี 2559 ที่มีสัดส่วน 71% และมาจากช่องทางตัวแทน 26% เพิ่มขึ้น 2% แยกเป็นเบี้ยประกันภัยรับปีแรกมี 2,533 ล้านบาท เพิ่มขึ้น 5% เมื่อเทียบกับงวดเดียวกันของปีก่อน โดยลูกค้าที่ซื้อประกันผ่านธนาคารจะนิยมซื้อแบบสะสมทรัพย์ระยะกลางและแบบตลอดชีพ ในขณะที่ช่องทางตัวแทน ลูกค้านิยมซื้อแบบสะสมทรัพย์ระยะสั้นและแบบสะสมทรัพย์ระยะกลางอย่างไรก็ตาม ในส่วนของรายได้จากการลงทุนมี 2,803 ล้านบาท เพิ่มขึ้น 9% จากงวดเดียวกันของปีก่อน โดยมีอัตราผลตอบแทนจากการลงทุนลดลงเหลือ 4.47% จากงวดเดียวกันของปีก่อนซึ่งอยู่ที่ 5.48%นายวิพล วรเสาหฤท กรรมการผู้จัดการใหญ่ บริษัท กรุงเทพประกันชีวิต กล่าวว่า ในไตรมาสแรกที่ผ่านมา บริษัทมีสินทรัพย์รวม 290,904 ล้านบาท เพิ่มขึ้น 3% เมื่อเทียบกับสิ้นปี 2559 และมีอัตราส่วนเงินกองทุนต่อเงินกองทุนที่ต้องดำรงตามกฎหมายอยู่ที่ 253% สูงกว่าอัตราขั้นต่ำที่กฎหมายกำหนดมากกว่า 2 เท่าแสดงถึงความมั่นคงในฐานะทางการเงินของบริษัทอย่างไรก็ตาม บริษัทได้ผลักดันการสร้างตลาดแบบประกันใหม่ โดยช่องทางธนาคารเป็นแบบประกันระยะยาว ทั้งประเภทสะสมทรัพย์และประเภทคุ้มครองตลอดชีพ รวมถึงยังคงร่วมมือกับธนาคารกรุงเทพ ในการแนะนำแบบประกัน โฮลไลฟ์เฟิสต์ มรดกลูกหลาน ซึ่งเปิดตัวในช่วงไตรมาส 4 ปี 2559 มีจุดเด่นที่เบี้ยประกันภัยต่ำ คุ้มครองสูง ลูกค้าสามารถเลือกระยะเวลาชำระเบี้ยประกันภัยได้ทั้งแบบ 5 ปี 10 ปี 15 ปี 20 ปี หรือถึงอายุ 90 ปี รับความคุ้มครอง 400% ของจำนวนเงินเอาประกันภัย กรณีเสียชีวิตจากอุบัติเหตุ หรือรับ 200%